‘La historia interminable’ arriba a Burjassot en una divertida vesprada gratuïta de contacontes
2025-07-24

El regne de la fantasia arribarà a Burjassot, transformant el municipi en un gran escenari cultural, el divendres 13 de setembre a les 18.00 hores, en una nova vesprada gratuïta d’animació lectora de les Biblioteques Municipals. Una vesprada protagonitzada per l’espectacle de marionetes La història interminable.

De mans de la companyia Rebombori Cultural, el citat dia arribarà al Passeig del Rajolar de Burjassot el Biblioparc, amb l’objectiu d’acostar les Biblioteques Municipals a la ciutadania i oferir-li una cuidada programació cultural ja que, a més de poder prestar o retornar llibres que es tinguen tant de la Biblioteca Infantil com de la d’Adults, es podrà gaudir d’un divertit espectacle per a tota la família.

A més, el Biblioparc oferirà a les i els assistents la possibilitat de gaudir del citat espectacle, una adaptació al contacontes de l’obra de Michael Ende protagonitzada per Bastian que fuig dels seus companys, dels quals se sent assetjat i marginat, sent un clar cas de bullying. Però la literatura l’ajudarà a superar els seus problemes.

En una vella llibreria, Bastian troba un llibre que parla sobre una terra anomenada Fantasia, un lloc on el no-res l’està destruint tot. Els habitants de Fantasia esperen que un humà idèntic a ell arribe per a salvar-los, abans que desaparega tot.